**Nils Andreas Stensønes** (født 24. august 1964) er en norsk militær sjøoffiser av viseadmirals grad.
Fra august 2017 var Stensønes sjef for Sjøforsvaret. Høsten 2020 overtok han som sjef for Etterretningstjenesten.

Liv og virke
------------

Nils Andreas Stensønes ble født i Etiopia, der hans far arbeidet som marineoffiser, og tilbrakte mye av barndommen i Sandefjord.

Stensønes har vært i Forsvaret siden 1983, og hans militære karriere innbefatter særlig stillinger i Sjøforsvaret og Forsvarets logistikkorganisasjon (FLO). Mye av hans sjømilitære bakgrunn er fra fra MTB-våpenet. Mellom 1987 og 1995 hadde han ti år med sjøoperativ tjeneste på missiltorpedobåter: Som nestkommanderende i 23. MTB-skvadron, som skipssjef i 24. og 26. MTB-skvadron, og deretter som øverste leder for 26. MTB-skvadron, før han ble sjef for Sjøforsvarets MTB treningssenter. Fra 2004 til 2006 var han skvadronssjef for 21. MTB-skvadron. Deretter var Stensønes avdelingsleder ved Sjøforsvarets utdannings- og kompetansesenter, KNM Tordenskjold (1995–1998), før han tjenestegjorde som militærassistent for Generalinspektøren for Sjøforsvaret (GIS) i Sjøforsvarsstaben (1997–1998).

I årene 1998–2010 var Stensønes tilknyttet det norske fregattprosjektet: Anskaffelsen av den nye Fridtjof Nansen-klassen fregatter, også som prosjektetleder (2007–2010), deretter gjennom stillingen som stabssjef i avdelingen for maritime kapasiteter i Forsvarets logistikkorganisasjon (FLO) fra 2010 til 2011.

Stensønes har også vært stabssjef for Norwegian Task Group (NorTG)/ Kysteskadren, og sjef for Kysteskadren (2013). I 2014 var han sjef for NATOs stående maritime styrke 1.

Etter å ha tjenestegjort som stabssjef, og nestkommanderende, i Sjøforsvarsstaben (2014–2016) ble Stensønes i 2016 utnevnt som flaggkommandør, og beordret som sjef for operasjonsstaben ved Forsvarets operative hovedkvarter (FOH). Han satt i denne stillingen til han i 2017 ble utnevnt til Sjøforsvarets øverste sjef.

Nils Andreas Stensønes er sjef for Sjøforsvaret fra 16. august 2017, da han overtok etter Lars Saunes. Da fregatten «Helge Ingstad» forliste i 2018 (i hva som ble kjent som «Helge Ingstad»-ulykken) var Stensønes Sjøforsvarets øverste leder.

Den 4. oktober 2020 ble han utnevnt til ny sjef for Etterretningstjenesten av Kongen i statsråd, med tiltredelse i løpet av høsten 2020. Stensønes har graden viseadmiral.

Utmerkelser
-----------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Utmerkelser

|  |  |  |
| --- | --- | --- |
| Forsvarets hederskors | Forsvarsmedaljen med laurbærgren | Sjøforsvarets fortjenstmedalje |

|  |  |  |
| --- | --- | --- |
| Forsvarsmedaljen med tre stjerner | Forsvarets operasjonsmedalje, Active Endeavour | Sjøforsvarets vernedyktighets-medalje med tre stjerner |

|  |  |  |
| --- | --- | --- |
| NATO-medaljen, Active Endeavour | Legion of Merit– kommandør | Ordenen for sjø-fartsfortjenester– kommandør |

 |

Stensønes er dekorert med Forsvarets hederskors, Forsvarsmedaljen med laurbærgren, Sjøforsvarets fortjenstmedalje, Forsvarsmedaljen med tre stjerner, Forsvarets operasjonsmedalje for Active Endeavour, Sjøforsvarets vernedyktighetsmedalje med tre stjerner, NATO-medaljen (Active Endeavour), Legion of Merit (kommandør) og Ordenen for sjøfartsfortjenester (kommandør).

Referanser
----------

1. 1 2   Forsvaret, «CV Nils Andreas Stensønes», besøkt 16. oktober 2020[Hentet fra Wikidata]
2. ↑  «CV Nils Andreas Stensønes» (PDF). Forsvaret. Besøkt 16. oktober 2020.
3. ↑  Louise Thommessen (4. september 2020). «Dette er den nye E-sjefen». Forsvarets forum. Besøkt 2. januar 2022. «I portrettet forteller også Stensønes om barne- og ungdomstiden. Født i Etiopia, der hans far jobbet som marineoffiser på vegne av Det norske sjøforsvaret, tilbrakte han mesteparten av barndommen i Sandefjord.»
4. ↑
5. ↑
6. ↑
7. ↑
8. ↑  «Nils Andreas Stensønes». Store norske leksikon. Besøkt 7. november 2020.
9. ↑  «SECNAV visits Oslo, Norway». *Defense Visual Information Distribution Service* **(engelsk)**. 15. februar 2022. Besøkt 8. mai 2022.
10. ↑  «Har sett hvor viktig god etterretning er i praksis». *forsvaretsforum.no* **(norsk)**. 4. september 2020. Besøkt 5. september 2020.

Kilder
------

* (no) «Nils Andreas Stensønes» i *Store norske leksikon*

Eksterne lenker
---------------

* (en) Nils Andreas Stensønes – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |